चुनावी टिकट या पद के लिए जा रहे ‘आप’ में
पंजाबमें 2017 में होने वाले विधानसभा चुनाव को लेकर जहां राजनीतिक दलों ने अपनी तैयारियां तेज कर दी हैं, वहीं अपने राजनीतिक दलों से नाराज और अंसुष्ट चल रहे नेताओं और कार्यकर्ताओं ने भी अपने राजनीतिक भविष्य को देखते हुए दल बदलने की कवायद भी तेज कर दी है। सभी पार्टियां दूसरी पार्टियों से आने वाले नेताओं और कार्यकर्ताओं का स्वागत भी जोरशोर से कर रही हैं। दल बदलने में अभी तक कांग्रेस के नेता और कार्यकर्ता सबसे आगे चल रहे हैं, जिसके कार्यकर्ताओं के अलावा दो दिग्गज नेता आम आदमी पार्टी में जा चुके हैं। दल बदलने में दूसरे नंबर पर अकाली दल और तीसरे नंबर पर आम आदमी पार्टी कार्यकर्ता हैं। जो रुझान अभी तक सामने आया है, उसके अनुसार कांग्रेस और अकाली दल के नाराज नेता ज्यादातर आम आदमी पार्टी में जाने को तवज्जो दे रहे हैं।
विचारधारा मिलने पर रहे नेता: संजय
पार्टीबदलने वाले ज्यादातर नेताओं की पसंद अब आम आदमी पार्टी बन चुकी है। सत्ता में होने के बावजूद ऐसे नेता अकाली दल में नहीं जा रहे हैं, क्योंकि उन्हें उम्मीद नहीं कि पंजाब में इस बार अकाली दल की सरकार बनेगी। आम आदमी पार्टी के संजय सिंह का कहना है कि विभिन्न राजनीतिक दलों से वे लोग आप में रहे हैं, जिनकी विचारधारा पार्टी से मेल खाती है।
इच्छा के पद नहीं मिलने पर पार्टी बदल रहे
कांग्रेसके दो दिग्गज नेता आम आदमी पार्टी में जा चुके हैं। हाल ही में कांग्रेस की प्रदेश कार्यकारिणी में बदलाव के कारण बड़े नेताओं की जिम्मेदारियां बदली गई हैं। ऐसे में पार्टी के जिन नेताओं को इच्छा के पद नहीं मिले, वे पार्टी बदल रहे हैं। वहीं, अकाली दल के कुछ नेता भी आम आदमी पार्टी में जा चुके हैं, लेकिन इनमें पार्टी का कोई दिग्गज नेता शामिल नहीं है।
कांग्रेस और अकाली दल के जो अंसुष्ट नेता पार्टी बदल रहे हैं, वे ज्यादातर आम आदमी पार्टी को तवज्जो दे रहे हैं। इसका एक कारण दिल्ली में अचानक हुए सत्ता परिवर्तन को भी माना जा रहा है। विभिन्न पार्टियों के नेता इस उम्मीद में आम आदमी पार्टी में जा रहे हैं कि शायद दिल्ली की तरह पंजाब में भी इस बार अचानक सत्ता परिवर्तन हो जाए और राज्य में आम आदमी पार्टी की सरकार बन जाए। विभिन्न पार्टियों के नेता और कार्यकर्ता इसी उम्मीद में आम आदमी पार्टी जाॅइन कर रहे हैं कि पंजाब में विधानसभा चुनाव के दौरान उन्हें भी कहीं से पार्टी का टिकट मिल जाए या आप की सरकार बनने पर कोई बड़ा पद ही मिल जाए, क्योंकि उनकी अपनी पार्टियां तो उन्हें दुत्कार ही चुकी हैं और अब उन्हें अपना राजनीतिक भविष्य आम आदमी पार्टी में ही नजर रहा है।
hin_Deva hin_Deva awa_Deva hin_Deva hin_Deva hin_Deva hin_Deva